《题径山》
元代·栯堂

攀萝扪石上崔嵬，为访名师特到来。碧眼望穿红日际，青鞋蹋破白云堆。

松涛振壑鸣天籁，瀑布舂岩动地雷。好境自然尘世别，何须海上觅蓬莱。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。